หุ้นไทยภาคเช้าปิดบวก 5.80 จุด
เช้าวันนี้ดัชนีหุ้นไทยปิดที่ระดับ 1,123.75 จุด เพิ่มขึ้น 5.80 จุด หรือ 0.52% มีมูลค่าการซื้อขาย 14,863.09 ล้านบาท
7 มิ.ย. 2555

เช้าวันนี้ดัชนีหุ้นไทยปิดที่ระดับ 1,123.75 จุด เพิ่มขึ้น 5.80 จุด หรือ 0.52% มีมูลค่าการซื้อขาย 14,863.09 ล้านบาท
ดัชนีหุ้นไทยเช้าวันที่ 7 มิ.ย. ปรับตัวเพิ่มขึ้นต่อเนื่อง หลังธนาคารกลางยุโรปส่งสัญญาณกระตุ้นเศรษฐกิจและเตรียมออกมาตรการแก้ไขปัญหาหนี้สาธารณะของประเทศในกลุ่มอียู แต่การปรับขึ้นยังคงเปราะบาง เพราะนักลงทุนยังไม่เชื่อมั่นว่ามาตรการต่างๆจะแก้ปัญหาได้หรือไม่ โดยเช้าวันนี้ดัชนีปิดที่ระดับ 1,123.75 จุด เพิ่มขึ้น 5.80 จุด หรือ 0.52% มูลค่าการซื้อขาย 14,863.09 ล้านบาท 5 อันดับหุ้นที่มีมูลค่าการซื้อขายสูงสุด1. PTTGC ปิดที่ 55.75 บาท เพิ่มขึ้น 1 บาท หรือ 1.83% มูลค่าการซื้อขาย 1,163.42 ล้านบาท2. ADVANC ปิดที่ 174 บาท ลดลง 3.50 บาท หรือ 1.97% มูลค่าการซื้อขาย 899.08 ล้านบาท3.TOP ปิดที่ 57.50 บาท เพิ่มขึ้น 1.75 บาท หรือ 3.14% มูลค่าการซื้อขาย 879.41 ล้านบาท4. PTT ปิดที่ 309 บาท เพิ่มขึ้น 1 บาท หรือ 0.32% มูลค่าการซื้อขาย 725.29 ล้านบาท5. IVL ปิดที่ 27 บาท เพิ่มขึ้น 0.50 บาท 1.89% มูลค่าการซื้อขาย 621.15 ล้านบาท 
บริษัทหลักทรัพย์(บล.)บัวหลวง ระบุว่า ดัชนีหุ้นไทยปรับตัวสูงขึ้น เพราะผลการประชุมของธนาคารกลางยุโรป(ECB)วานนี้ประกาศ ขยายระยะเวลาโครงการอัดฉีดสภาพคล่อง โดยปล่อยกู้ให้สถาบันการเงินเข้าซื้อพันธบัตรรัฐบาลเพื่อกดดันให้ยีลด์ลดลงเพื่อแก้ปัญหา Credit crash ทั้งโครงการ LTROs (Long term refinancing operation) และ MROs ออกไปถึง 15 ม.ค.2555 รวมทั้งส่งสัญญาณออกมาตรการกระตุ้นเศรษฐกิจ และรวมไปถึงการเข้าซื้อหนี้สินโดยตรงเพื่อรับมือปัญหาหนี้เสีย กรณีกรีซผิดนัดชำระหนี้และออกจากยูโร 
สำหรับกลยุทธ์เล่นรอบระยะสั้น แนะนำ กลับมาซื้อเก็งกำไรรายตัว โดยมีเป้าหมาย ขายเล่นรอบที่แนวต้านบริเวณ 1,140-1,150 จุด ส่วนนักลงทุนรายเดือน คงแนะนำซื้อที่แนวรับ 1,100 -1,050 จุด สะสมกลุ่มแบงก์ ค้าปลีก หุ้นที่มีปันผล และ เก็งกำไรหุ้นในกลุ่มปิโตรเคมี และเพิ่มกลุ่ม โรงกลั่น ปัจจัยหนุนจะมาจากเม็ดเงินสะพัด(Liquidity) ที่เกิดจากมาตรการอัดฉีดสภาพคล่อง หลังธนาคารกลางสหรัฐ(เฟด)ยุติโครงการ Operation twist สิ้นเดือนนี้